9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 646 της 2/10 Σεπτ. 1976 (ΦΕΚ Α΄ 240) Περί συστάσεως θέσεων διοικητικού προσωπικού παρά τη Πανεπιστημιακή φοιτητική Λέσχη του Πανεπιστημίου Θεσσαλονίκης. Έχοντες υπ’ όψει: 1) Τας διατάξεις των άρθρων α) 12 (παρ. 4)  του Ν.Δ. 3974 / 1959 «περί  τροποποιήσεως και  συμπληρώσεως   των   περί   των   Ανωτάτων Εκπαιδευτικών   Ιδρυμάτων ισχυουσών διατάξεων, β) 2, 3 και 5 του Ν.Δ. 216/1974 «περί συστάσεως Υπουργείου Παιδείας Κυβερνήσεως», 2) την γνώμην της Συγκλήτου (συνεδρία 11.6.1975) του Πανεπιστημίου Θεσσαλονίκης και 3) την υπ’ αριθ. 243/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον 1. Συνιστώνται παρά τη Πανεπιστημιακή Φοιτητική Λέσχη του Πανεπιστημίου Θεσσαλονίκης αι κάτωθι θέσεις διοικητικού προσωπικού, προστιθέμεναι εις τας ήδη υφισταμένας τοιαύτας. Α΄ Κατηγορίας: Α1 Κλάδος Διοικητικού-Λογιστικού: Μία (1) θέσις επί βαθμοίς 5ω-4ω. Τέσσαρες (4) θέσεις επί βαθμοίς 8ω-6ω. Άρθρον 2. Αι υφιστάμεναι θέσεις του Α1 Κλάδου ΔιοικητικούΛογιστικού της Πανεπιστημιακής Φοιτητικής Λέσχης του Πανεπιστημίου Θεσσαλονίκης, προσαυξανόμεναι κατά πέντε (5), ως ανωτέρω, αναδιαρθρούνται ως ακολούθως: Α΄ Κατηγορίας. Α1 Κλάδος Διοικητικού-Λογιστικού: Μία (1) θέσις επί βαθμοίς 3ω-2ω. Δύο (2) θέσεις επί βαθμοίς 5ω-4ω. Επτά (7) θέσεις επί βαθμοίς 8ω-6ω. Ως ειδικά τυπικά προσόντα διορισμού εις τον εισαγωγικόν βαθμόν των ανωτέρω θέσεων ορίζονται πτυχίον οιουδήποτε τμήματος Νομικής Σχολής ημεδαπού Πανεπιστημίου ή Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της αλλοδαπής. 